b'\n_START_ARTICLE_\nCyber City Oedo 808\n_START_SECTION_\nSiu\xc5\xbeetas\n_START_PARAGRAPH_\nSiekdami efektingiau kovoti su kompiuterizuotu nusikalstamumu, futuristinio Japonijos miesto Oedo kiberpolicija atgaivina h\xc5\x8dmen (\xe6\x94\xbe\xe5\x85\x8d) praktik\xc4\x85\xc2\xa0\xe2\x80\x93 \xc4\xafdarbinti sunkius nusikalt\xc4\x97lius, tur\xc4\x97jusius s\xc4\x85saj\xc5\xb3 su nusikalstamomis veikomis, susijusiomis su auk\xc5\xa1tosiomis technologijomis._NEWLINE_Tarp toki\xc5\xb3 nusikalt\xc4\x97li\xc5\xb3 yra ir Sengoku, Gogolas ir Bentenas, kurie kali 300 ar daugiau met\xc5\xb3 orbitiniame kal\xc4\x97jime. U\xc5\xbe atliktas pareigas kiekvienam i\xc5\xa1 nusikalt\xc4\x97li\xc5\xb3 bus suma\xc5\xbeinta kal\xc4\x97jimo bausm\xc4\x97. \xc5\xbd\xc5\xabtb\xc5\xabt siekdami i\xc5\xa1sivaduoti nuo nuobodaus ir monotoni\xc5\xa1ko kal\xc4\x97jimo gyvenimo, jie be entuziazmo sutinka su tokiu sandoriu. Visgi j\xc5\xb3 veiksmus stebi ir jiems pritvirtintais antkakliais kontroliuoja policijos vir\xc5\xa1ininkas Hasegava, kuris bet kada panor\xc4\x97j\xc4\x99s nuotoliniu b\xc5\xabdu gali susprogdinti tuos antkaklius. Antkakliai taip pat nustatyti susprogti ne\xc4\xafvykdytos misijos atveju. Kiekvienam i\xc5\xa1 j\xc5\xb3 taip pat \xc4\xafteikiama po d\xc5\xbeit\xc4\x99 (Edo laikotarpio policijos tradicin\xc4\xaf ginkl\xc4\x85 ir tarnybin\xc4\xaf simbol\xc4\xaf).'